najprv tie deti. Dej filmu Psí ostrov by zvládli dobre: boj dobra a zla prežívajú lepšie ako dospelí. Lenže polovica dialógov je v japončine a druhá po anglicky s titulkami. Humor je dospelo absurdný. Dospelých milovníkov Wesa Andersona by animácia nemala odradiť. Japonské anime už v mladších generáciách takmer zľudovelo a navyše Anderson svoje posledné filmy aj tak inscenuje v čoraz rozprávkovejších kulisách. Aj hercov vedie pevne ako na povrázkoch. Psov nahovorili Andersonovi obľúbení herci: Bill Murray, Harvey Keitel, Tilda Swinton, Frances McDormand. Scarlett Johansson, ktorá sa už raz zaskvela v role operačného systému vo filme Her. A čuduj sa svete, vo filme počujeme aj Yoko Ono v postave Yoko Ono-san.
anderson dospieva, ale nemení sa
Psí ostrov je dystopia orwellovského strihu. Primátor japonského mesta Megasaki nenávidí psov a je poháňaný aj komerčným záujmom na výrobe psích robotov. Nechá všetkých psov nakaziť čudnými chorobami, čím zdôvodní ich vyhnanie na ostrov odpadkov s cieľom neskôr ich dať všetkých utratiť. Len jeden dvanásťročný chlapec sa vzoprie. Ukradne malé lietadlo a vyberie sa na ostrov hľadať svojho psa. Nikto viac. Tak veľmi sme pripravení zmieriť sa s genocídou iných.
Hlavní hrdinovia filmu sú psy a správajú sa ako všetci Andersonovi hrdinovia: lakonicky a so suchým psím humorom. Ak vám aspoň jeden Andersononov film pripadal vtipný, budete sa baviť. Ak nie, hľadajte si iných tvorcov. Anderson dospieva, ale nemení sa.
V prvom Andersonovom významnom filme Ako som balil učiteľku (1998) sa zamiluje pätnásťročný študent Max do učiteľky a rozvráti celú školu. Svoje nápady vedené nepochopiteľnou logikou vykonáva s takou absolútnou bezohľadnosťou, že mu nie je možné odolať. Dokonca aj riaditeľ školy, ktorý z neho dostal mŕtvicu, sa pri Maxovej návšteve nemocnice preberie z kómy. Postupne nám dôjde, že nie Max, ale Anderson sám drží v rukách všetku tú bláznivú hektiku. Už na začiatku svojej neobvyklej tvorivej cesty prezrádza základný prístup: toto je moje divadlo Globe. Ja v ňom predvádzam, ako by vyzeral môj Hamlet.
Celý článok si môžete prečítať, ak si kúpite Digital predplatné .týždňa. Ponúkame už aj možnosť kúpiť si spoločný prístup na .týždeň a Denník N.